Poštovani ministre zdravlja dr Šimun, poštovani rektore UCG prof.dr Božoviću,predsjednice UO UCG profesore Radoviću, predstavnici Vlade CG, g.Ćetković, direktore FZO dr Kadiću, g.Brajovic, g. Drljević,dr Radoviću,dr Krnjeviću, prof Perović, dekanice i dekani i predsjedniče Strukovnih komora LJK ,SK i FK,dr Cerović, dr Jovetić, dr Žugic, direktori JZU, koleginice i kolege, članovi Vijeća, dragi gosti, uvaženi diplomci, predstavnici medija,

Predstavlja mi izuzetno zadovoljstvo što sam u prilici da Vas pozdravim u ime studenata, nastavnika i saradnika Medicinskog fakulteta i u svoje ime , poželim dobrodošlicu i da zahvalim što ste svojim prisustvom uveličali najljepše trenutke ove generacije studenata diplomaca Medicinskog fakulteta .

Dragi diplomci,uvaženi gosti,

Nastavljajući tradiciju uručivanja diploma svršenim studentima Medicinskog fakulteta, dodajemo kockicu u mozaiku 27 godišnjeg trajanja Medicinskog fakulteta .

S ponosom ističem da svijetla ove akademske pozornice iz godine u godinu su sve svetlija i jača. Na osnovnim studijama u studijskoj 2023/2024. godini diplomiralo je 154 studenta , 42 medicina , 9 stomatologija, 38 farmacija, 26 visokih medicinskih sestara i 39 diplomiranih fizioterapeuta.

Sa vama danas, aule ovog fakulteta sa diplomom u rukama je obasjalo 755 dr medicine, 189 dr stomatologije, 408 dr farmacije, 635 visokih medicinskih sestara, i 849 diplomiranih fizioterapeuta ukupno 2836.

Okrenuti sebi, svjesni kvaliteta i mogućnosti,uz iskrenu pomoć čelnih ljudi Univerziteta Crne Gore i razumijevanja kreatora zdravstvenih politika oličenih u Ministarstvu zdravlja ,uveli smo uz postojeće,nove programe specijalizacija( urgentne medicine, anestezije sa reanimacijom, patologije) sa već spremnim pedijatrije, epidemiologije,hirurgije bolesti usta i dječije i preventivne stomatologije).

Dobili smo i prve diplomce master studija , a samo u ovom mjesecu četiri nase koleginice su odbranile doktorsku disertaciju pred komisijama sa medjunarodnom reputacijom.

Uspjeh za ponos, ali podstrek da možemo jos jače i jos bolje.To je naš naučni ,skromni doprinos proslavi zlatnog jubileja, 50 godina Univerziteta Crne Gore. UCG FUTURUM, Univerziteta budućeg vremena.

Poštovani,

Ja sam danas glas svojih kolega i kao takav imam posebnu odgovornost uputiti riječi poštovanja onima koji su ih najviše zaslužili. Iskazujem zahvalnost svakom pojedinom studentu čiji se životni put barem na trenutak ukrstio s našim.

Naporno radeći i učeći nesebično ste davali sebe formirajući se kao ljudi i humanisti,i time ste oplemenili živote nas,vaših profesora,s nadom da će mala klica koju smo vam podarili prerasti u drvo mudrosti i znanja.

Na kraju krajeva, to je naša uzajamna obaveza .

Pikaso je rekao:

 *" Mladost nema godina"* zato nošeni mladošću i gonjeni željom ,budite istrajni u savladavanju medicinke nauke i prakse, budite dobri ljudi a potom i doktori.

Neka vas ne obeshrabre neuspjesi, neka vas ne prevare lični uspjesi i priznanja, sa sigurnosću plivajte u moru nauke, saznajite i istražujte, budućnost je na vama. Morate izgurati svoj kamen uz brdo života.

Otvarajući od danas novu stranicu zivota ključnu usmjerenost usresredite na one koji u vama vide spas, koji žele da osjete blizinu čovjeka i ljubav povezanu sa znanjem, kako bi sa empatijom razumjeli dublji smisao zdravlja i bolesti."

Uvaženi gosti, dragi diplomci,

Kvaliteteno obrazovanje je osnov društvenog progresa. Sposobnost sagledavanja, analize, pristupa, rješavanja najsloženijih zadataka zahtijeva kompetencije koje se mogu steći samo kvalitetnim tercijarnim obrazovanjem pa to stavlja visoko obrazovanje u poziciju glavne pokretačke snage svih društvenih promjena.

Crnogorski sastav visokog obrazovanja nužno se mora uklopiti u evropske razvojne trendove, i to mora biti jasan odraz svijesti da se jedino sinergijom visokog obrazovanja, nauke , inovacija i tehnologije može postići konkurentnost u globalnim okvirima.

Sa zadovoljstvom mogu da istaknem prepoznatljiv iskorak MPNI i državnog Univerziteta na reformama visokog obrazovanja ,koje se finalizuju zakonskim izmjenama,gdje se jačanjem visokog

obrazovanja postavljaju temelji bržeg razvoja Crne Gore prema društvu znanja i jednakih mogućnosti.

Dragi diplomci,

Iza prethodnih vaših šest godina stoji mnogo napornog rada i truda i ništa ne dolazi preko noći i ne postoji prečica do uspjeha. Ono što bih istakao što je važno tokom svih tih godina studija jeste potpuna vaša posvećenost otkrivanju tajni u dubiozama medicine,disciplina i pravilno upravljanje fokusom i vremenom.

Takođe, pokazali ste da se ne treba zadovoljavati i tolerisati osrednjost ,jer vi odavde nastavljate dalje kao najbolji, budite lučonoše i nosioci promjena koje želite vidjeti oko vas.

Prema tome, ne stajite. Ne prestajite teći. Nastavite dalje, glasno bujati i žuboriti s nadom da će se jednog dana vaše pritoke ponovo sastati u nepresušni tok boljeg zivota.

Od ovog trenutka morate biti spremni da na sebe preuzmete postulate i obaveze medicinske struke. Počnite mijenjati druge živote. Nabolje.

 Da oni koji dolaze k vama, od vas odlaze drugačiji – zdraviji, bolji i sretniji ljudi.

Da se ne bojite živjeti punu verziju sebe.

Da uvidite da nema straha u tim svevremenim riječima –Panta rhei. Sve teče. Sve se mijenja i ništa ne ostaje isto. Uz poziv koji ce vas pratiti do kraja zivota:

*"Sana quod est saucium" – "Liječi rane ranjenim."* I za to ne treba čekati .Taj je poziv upućen svima, a posebno vama, dragi diplomci. Vama se radujemo i u vama već sada vidimo lijek mnogim našim ranama.

Dragi diplomci,

Znajte da uvijek imate mjesto okupljanja ,mjesto emocija, mjesto ljubavi i nauke.

Svi ste vi dio naše velike porodice bijelih mantila, vrata Medicinskog fakulteta su kao i uvijek otvorena za vas i vasa interesovanja.

Na kraju,dragi gosti, diplomci , koleginice i kolege , želim da vam čestitam nastupajuće novogodisnje i Božicne praznike i poželim ličnu i porodičnu sreću uz profesionalni prosperitet.

Hvala vam.

Dekan

Prof.dr Miodrag Radunović

Podgorica, 25.12.2024.godine